OpenLLM-France/wikimedia huggingface dataset:
# Miguel Ángel González Lázaro

Miguel Ángel González Lázaro (castellà: Miguel González) (València, 17 de setembre de 1938 - València, 4 de juliol de 2022) també conegut com el Che, (València, 24 de setembre de 1938 - ?, 5 de juliol de 2022) fou un jugador de bàsquet valencià.
Amb setze anys s'inicià en el món del basquetbol en un modest equip de València, el Dimar. Després jugà en l'Aismalíbar Montcada, entrenat per Eduard Kucharski, fins a la temporada 1960-1961 en què fitxà pel CEP Lorient francès. De tornada a Espanya feu un recorregut per multitud d'equips, sense arrelar en cap d'ells: Picadero Jockey Club (1), FC Barcelona (1), Reial Madrid (2), Joventut de Badalona (1) i una altra vegada al FC Barcelona (2). Després jugà en equips d'un nivell més baix, a causa de la incompatibilitat del bàsquet amb la seva activitat professional, tècnic de turisme: Mataró (2), Bàsquet Manresa (2) i RCD Espanyol (1), i es retirà amb trenta-sis anys.
Fou internacional amb la selecció espanyola en 68 ocasions i participà en els Jocs Olímpics de 1960 (14a posició), en el Campionat d'Europa de 1963 (7a posició) i en el de 1965 (11a posició).

## Referències

* ↑ «Condolencias de la FEB por el fallecimiento del exinternacional Miguel González Lázaro» (en castellà). FEB.es, 05-07-2022. [Consulta: 7 juliol 2022].
* ↑ «Basketball reference: Miguel Gonzalez» (en anglès). Sports Reference. [Consulta: 17 maig 2018].
* ↑ Espín, Manuel «Miguel Gonzalez, el descubrimiento de Kucharski» (en castellà). Mundo Deportivo, 16-08-1984 [Consulta: 17 maig 2018].
* ↑ «75 años de selección» (en castellà). FEB [Consulta: 17 maig 2018].
# Jana Posnerová

Jana Posnerová (Nové Sady, 9 de gener de 1945), de casada Kubičková, és una gimnasta artística eslovaca, ja retirada, que va competir sota bandera txecoslovaca durant la dècada de 1960. Es casà amb el també gimnasta Václav Kubíčka.
El 1964 va prendre part en els Jocs Olímpics d'Estiu de Tòquio, on disputà les sis proves del programa de gimnàstica. Guanyà la medalla de plata en el concurs complet equips, mentre en les altres proves finalitzà en posicions més endarrerides. Quatre anys més tard, als Jocs de Ciutat de Mèxic, revalidà la medalla de plata en la mateixa competició.
En el seu palmarès també destaca una medalla d'or al Campionat del Món de gimnàstica artística de 1966.

## Referències

* 1 2 «Olympedia – Jána Kubičková-Posnerová». [Consulta: 22 gener 2024].
* ↑ «Jána Kubičková» (en txec). [Consulta: 22 gener 2024].
# Argés

Argés és un municipi de la província de Toledo, a la comunitat autònoma de Castella la Manxa.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 2.242 | 2.266 | 2.389 | 2.477 | 2.569 | 2.784 | 2.988 | 3.351 | 3.763 | 4.309 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Marcelo Sánchez Magán | UCD | 19/04/1979 |
| 1983 - 1987 | Miguel Pereyra Etcheverría | PSOE | 28/05/1983 |
| 1987 - 1991 | José de Tomás Olmo | PSOE | 30/06/1987 |
| 1991 - 1995 | Jesús Guerrero Lorente | PP | 15/06/1991 |
| 1995 - 1999 | Jesús Guerrero Lorente | PP | 17/06/1995 |
| 1999 - 2003 | Jesús Guerrero Lorente | PP | 03/07/1999 |
| 2003 - 2007 | Jesús Guerrero Lorente | PP | 14/06/2003 |
| 2007 - 2011 | Jesús Guerrero Lorente | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Resolució 2084 del Consell de Seguretat de les Nacions Unides

La Resolució 2084 del Consell de Seguretat de les Nacions Unides fou adoptada per unanimitat el 19 de desembre de 2012. Després de considerar un informe del Secretari General Ban Ki-moon, sobre la Força de les Nacions Unides d'Observació de la Separació (UNDOF) i reafirmant la resolució 1308 (2000), el Consell va prorrogar el seu mandat per uns altres sis mesos, fins al 20 de juny de 2013.
El Consell de Seguretat va demanar la implementació de la Resolució 338 (1973) que exigia la celebració de negociacions entre les parts per a la solució pacífica de la situació a l'Orient Mitjà. També va demanar a totes les parts que respectessin l'acord d'alto del foc de 1974, posat en perill per un incident el 29 de novembre de 2012 en que cinc observadors van resultar ferits, i que i no violessin l'acord de retirada de tropes.

## Referències

* ↑ «Adopting resolution, SC extends for 6 months mandate of UNDOF». United Nations, 19-12-2012.
* ↑ Servei d'Informació de les Nacions Unides. «Latest incident involving UNDOF peacekeepers», 27-11-2012.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Tiffany Doll

Tiffany Doll (Cherbourg-Octeville, Normandia; 20 de maig de 1986) és una actriu pornogràfica francesa.
En 2014 va rebre la seva primera nominació als Premis AVN a la Artista femenina estrangera de l'any, categoria en la qual tornaria a estar nominada en 2015 i 2016. En 2016 també va ser candidata en la categoria de Millor escena de sexe en producció estrangera per Baron's Whores.

## Referències

* ↑ «Tiffany Doll». Tukif.com.
* ↑ «Info "Baron's Whores"». IAFD. [Consulta: 8 setembre 2016].

## Enllaços externs

* Tiffany Doll a Internet Adult Film Database (anglès)
* Tiffany Doll a Adult Film Database (anglès)
# Filonides de Catana

Filonides de Catana (en llatí Philonides, en grec antic Φιλωνίδης) va ser un metge de Catana a Sicília, que segons Escriboni Llarg va ser mestre de Pacci Antíoc. Va viure al començament de l'era cristiana, probablement durant el segle i en temps dels primers emperadors.
És possible que sigui el metge citat per Dioscòrides, que el fa nascut a Enna a Sicília. Galè en parla a Περὶ Ιατρικη̂ς, De Medicina, i també en parla Erotià. Potser va escriure Περὶ μύρων καὶ Στεφάνων, De Unguentis et Coronis, que també podria ser obra de Filonides de Dirràquium.

## Referències

* ↑ 1. Philonides a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 317
# Jana Lahodová

Jana Lahodová, cognom de casament Vudmasková (4 de juny de 1957 Hradec Králové – 15 d'octubre de 2010) va ser una jugadora txeca d'hoquei sobre herba que va competir als Jocs Olímpics d'Estiu de 1980, on guanyà la medalla de plata en la competició d'hoquei sobre herba.

## Referències

* ↑ «Jana Lahodová» (en anglès). Sports Reference. Arxivat de l'original el 14 de novembre 2012. [Consulta: 28 juliol 2017].

## Bibliografia

* 1947-, Zápotocký, Vladimír,. Album slavných postav sportovního klubu Slavia Praha 1892-2002. České vyd. 1. Praha: Svojtka & Co, 2004. ISBN 8073521296.
* 1952-, Kolář, František,. Kdo byl kdo : naši olympionici. 1. vyd. Praha: Libri, 1999. ISBN 808598377X.
# Byhalia

Byhalia és una població dels Estats Units a l'estat de Mississipi. Segons el cens del 2000 tenia 706 habitants.

## Demografia

Segons el cens del 2000, Byhalia tenia 706 habitants, 275 habitatges, i 188 famílies. La densitat de població era de 95,3 habitants per km².
Dels 275 habitatges en un 30,9% hi vivien nens de menys de 18 anys, en un 42,5% hi vivien parelles casades, en un 22,2% dones solteres, i en un 31,6% no eren unitats familiars. En el 27,6% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,13.
Per edats la població es repartia de la següent manera: un 26,5% tenia menys de 18 anys, un 10,8% entre 18 i 24, un 25,8% entre 25 i 44, un 22,2% de 45 a 60 i un 14,7% 65 anys o més.
L'edat mediana era de 36 anys. Per cada 100 dones de 18 o més anys hi havia 79 homes.
La renda mediana per habitatge era de 26.618 $ i la renda mediana per família de 35.313 $. Els homes tenien una renda mediana de 34.375 $ mentre que les dones 19.219 $. La renda per capita de la població era de 15.156 $. Entorn del 25% de les famílies i el 26,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Byhalia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Byhalia». American Fact Finder. Oficina del Cens dels Estats Units, 12-01-2010.
# Marxar o morir

Marxar o morir (títol original: March or Die) és una pel·lícula britànica dirigida per Dick Richards, estrenada el 1977. Ha estat doblada al català.

## Argument

Al final de la Primera Guerra mundial, un destacament de la Legió estrangera s'embarca cap al Marroc amb la finalitat de protegir una missió d'escavacions arqueològiques. L'expedició és dirigida per François Marneau i protegida per l'esquadra del major Foster, en la qual s'hi ha allistat un seductor atracador, Marco Segrain, per escapar a la presó. Un poderós cap àrab, El Krim intenta impedir l'avenç de la petita tropa.

## Repartiment

* Gene Hackman: major William Sherman Foster
* Terence Hill: Marco Segrain
* Catherine Deneuve: Simone Picard
* Max von Sydow: François Marneau
* Ian Holm: El Krim
* Rufus: sergent Triand
* Jack O'Halloran: Ivan
* Marcel Bozzuffi: tinent Fontaine
* Wolf Kahler: el primer alemany

## Referències

* ↑ esadir.cat. Marxar o morir. esadir.cat.
* ↑ «March or die». The New York Times.
# The Empty Man

The Empty Man és una sèrie de sèries de còmics de thriller sobrenatural i terror distòpic guionitzada per Cullen Bunn i il·lustrada per Vanesa R. Del Rey (en la primera sèrie) i Jesús Hervás en la segona sèrie. Hi ha una adaptació al cinema de la primera sèrie de còmics produïda per 20th Century Fox.

## Argument

La primera sèrie de còmics tractà sobre la pandèmia anomenada The Empty Man que pareixia que no tenia un origen clar. Aquesta malaltia afecta els éssers humans trastornant-los la capacitat cognitiva i convertint-los en persones violentes i irracionals. Uns investigadors de l'FBI i el CDC van de per allí investigant, amb el que troben la deïficació de la malaltia mitjançant la proliferació de sectes.
La segona sèrie se centra en com conviu una família, la família dels Kerry, amb la malaltia mentre el govern demana que tota persona amb els símptomes s'entregue. La família dels Kerry es nega a seguir l'ordre perquè qui s'entrega no torna mai. Així, Melissa Kerry, el seu marit i la seua filla s'esforcen per a ocultar la malaltia que pateix Melissa.
La malaltia evoluciona, cosa que és reaccionat pel govern tornant-se més radical, provocant que la situació de la família dels Kerry empitjore. La malaltia pareix que comença a provocar canvis físics en els malalts.

## Sèries

* The Empty Man (minisèrie de 6 números) - 2014, BOOM! Studios
** Recopilat en un volum publicat el 2015 per la mateixa editorial.
* The Empty Man #1

## Referències

* 1 2 3 «Fox Options Bunn & Del Rey's "The Empty Man"». CBR, 09-02-2016 [Consulta: 25 juny 2019].
* 1 2 3 Staley, Brandon «EXCLUSIVE: A Dystopic Plague is Evolving in Empty Man #1 Preview». CBR, 28-09-2018 [Consulta: 25 juny 2019].
* 1 2 «The Empty Man TPB». CBR, 28-09-2015 [Consulta: 25 juny 2019].
* ↑ Spry, Jeff «Boom! Senior Editor Eric Harburn on Cullen Bunn's new horror series». SyFy, 28-09-2018 [Consulta: 25 juny 2019]. Arxivat 2019-04-17 a Wayback Machine. «Còpia arxivada». Arxivat de l'original el 2019-04-17. [Consulta: 25 juny 2019].
* ↑ McMillan, Graeme «'The Empty Man' Returning for Ongoing Comic Book Series (Exclusive)». The Hollywood Reporter, 20-08-2018 [Consulta: 25 juny 2019].
# Riofrío del Llano

Riofrío del Llano és un municipi de la província de Guadalajara, a la comunitat autònoma de Castella-La Manxa.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Tiettaïta

La tiettaïta és un mineral de la classe dels silicats. Rep el nom del sami tietta, que significa ciència o coneixement. Tietta és també el nom de la primera estació científica de l'Acadèmia de les Ciències de l'URSS.

## Característiques

La tiettaïta és un silicat i la seva fórmula química, que va ser redefinida l'any 2021, és: K₄Na₁₂Fe3+ 2Si$_{16}$O$_{41}$(OH)₄⋅2H₂O. Va ser aprovada com a espècie vàlida per l'Associació Mineralògica Internacional l'any 1991. Cristal·litza en el sistema ortoròmbic. La seva duresa a l'escala de Mohs és 3.
Segons la classificació de Nickel-Strunz, la tiettaïta pertany a «09.HA - Silicats sense classificar, amb alcalins i elements terra-alcalins» juntament amb els següents minerals: ertixiïta, kenyaïta, wawayandaïta, magbasita, afanasyevaïta, igumnovita, rudenkoïta, foshallasita, nagelschmidtita, caryocroïta, juanita, tacharanita, oyelita i denisovita.
L'exemplar que va servir per a determinar l'espècie, el que es coneix com a material tipus, es troba conservat al Museu Mineralògic Fersmann, de l'Acadèmia de Ciències de Rússia, a Moscú (Rússia).

## Formació i jaciments

Va ser descrita a partir de mostres obtingudes a la mina Vostochnyi, dins el mont Koaixva, i al mont Rasvumtxorr, tots dos indrets al massís de Khibini, dins l'óblast de Múrmansk (Rússia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Tiettaite» (en anglès). Mindat. [Consulta: 14 maig 2020].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «Newsletter 60» (en anglès). Mineralogical Magazine, 14-04-2021, pàg. 1–5. Arxivat de l'original el 6 de maig 2021. DOI: doi:10.1180/mgm.2021.30 [Consulta: 6 maig 2021].
# Miguel Ángel Gutiérrez

Miguel Gutiérrez (Lima, 19 de novembre de 1956) és un exfutbolista peruà de la dècada de 1980.
Fou internacional i va formar part de l'equip peruà a la Copa del Món de 1982.
Pel que fa a clubs, destacà defensant els colors de Sporting Cristal.

## Referències

* ↑ «FIFA profile». Arxivat de l'original el 2014-04-12. [Consulta: 17 maig 2018].
* ↑ «1982 FIFA World Cup Spain». Arxivat de l'original el 2013-12-19. [Consulta: 17 maig 2018].
* ↑ Miguel Ángel Gutiérrez a National-Football-Teams.com (anglès)
# Rabuleu

Rabuleu (Rabuleius) és el nom dels següents personatges:
* Gai Rabuleu, tribú de la plebs el 486 aC
* Mani Rabuleu, decemvir el 450 aC.
# CONTOUR

El COmet Nucleus TOUR (CONTOUR) va ser una sonda espacial de tipus Discovery de la NASA que va fracassar poc després del seu llançament de juliol de 2002. Va tenir com a objectiu primari sobrevols propers als nuclis de dos cometes qmb la possibilitat d'un tercer cometa conegut o un cometa encara sense descobrir.
Els dos cometes programats per ser visitats van ser Encke i Schwassmann-Wachmann-3, i el tercer objectiu va ser d'Arrest. S'esperava que un nou cometa fos estat descobert al sistema solar interior entre el 2006 i el 2008, en aquest cas la trajectòria de la nau espacial hauria canviat si fos possible per fer cita amb el nou cometa. Els objectius científics van incloure imatges en els nuclis a resolucions de fins a 4 m, realitzar mapes espectrals dels nuclis a resolucions de fins a 100 m, i obtindre dades de composició detallades sobre el gas i la pols en l'entorn del nucli, amb l'objectiu de millorar el coneixement de les característiques dels nuclis del cometa.
Després que el motor de coet de combustible sòlid va pretendre injectar la nau espacial en òrbita solar el 15 d'agost de 2002, el contacte amb la sonda no es va poder restablir. Els telescopis terrestres posteriorment van trobar tres objectes al llarg del satèl·lit, donant lloc a l'especulació que s'havia desintegrat. Els intents de contactar amb la sonda es van acabar el 20 de desembre de 2002. La sonda així no va aconseguir cap dels seus objectius científics primaris, però va demostrar algunes tecnologies de flux espacial, com ara la tècnica de navegació de nau no coherent desenvolupat per l'APL, que més tard es va utilitzar en la sonda New Horizons.

## Referències

* ↑ «CONTOUR (NSSDC/COSPAR ID: 2002-034A)». Goddard Space Flight Center / National Aeronautics and Space Administration (NASA), 2002. [Consulta: 23 gener 2016].

## Enllaços externs

* «CONTOUR». NASA Discovery Program. Arxivat de l'original el 25 d'abril 2010. [Consulta: 27 desembre 2007].
* CONTOUR Mission Profile Arxivat 2007-06-10 a Wayback Machine. by NASA's Solar System Exploration
* «The CONTOUR spacecraft».
* ; Gay, Charles; Martin, Patrick; Stepheson, David; Tooley, Craig«Contour Comet Nucleus Tour Mishap Investigation Board Report» (PDF). NASA, 31-05-2003. Arxivat de l'original el 6 d’abril 2008. [Consulta: 27 desembre 2007].
Programes Discovery i New Frontiers :
cursiva indica les missions actives actualment. · $^†$ indica missions fallides abans de proveir dades · $^♢$ indica missions que encara no han sigut llançades. :
# Antoni-Lluc Ferrer i Morro

Antoni-Lluc Ferrer i Morro (Palma, 1942) és un escriptor mallorquí. Estudià Filosofia i Lletres a la Universitat de Barcelona i, des de 1970, és professor de català a la Universitat de Provença (Ais de Provença-Marsella).

## Obres
### Narrativa

* Dies d'ira a l'illa (1978).
* Adeu, turons, adeu (1982). (Premi Sant Joan de narrativa, 1981)
* Perfum romanial (1991). (Premi Andròmina de narrativa, 1991)
* El bastió de la llibertat (2000).
* La missió del capità (2002).

### Assaig

* Gabriel Alomar i el futurisme (1970).

### Traducció al català

* El setge de Barcelona (Història de Jenni) (2004), de Voltaire.
* Els grans cementiris sota la lluna (1981), de Georges Bernanos.
* Assaigs (1984), de Michel de Montaigne.
* Tres històries mediterrànies, de Prosper de Mérimée.
* La glòria del meu pare, de Marcel Pagnol.
* Un hivern a Mallorca (seguit de "L'epistolari de la turista George Sand") de George Sand, Edicions1984, Barcelona, 2013.
# Federico Carlos Sainz de Robles y Rodríguez

Federico Carlos Sainz de Robles y Rodríguez (Madrid, 1 de desembre de 1927 - íd., 5 de novembre de 2005), va ser un jurista, narrador i crític espanyol, fill de l'escriptor Federico Carlos Sainz de Robles.

## Biografia

Va estudiar al Col·legi del Pilar. Després de llicenciar-se i doctorar-se en dret per la Universitat de Madrid, va ingressar en la carrera judicial per oposició en 1952, sent destinat al Jutjat de Primera Instància d'Arenys de Mar. En 1956, va ingressar en el cos de secretaris de l'Administració de Justícia i en 1962 va ser nomenat magistrat de la Sala contenciosa administrativa de l'Audiència Territorial de Valladolid. En 1974 va sol·licitar l'excedència per treballar com a advocat a Valladolid i tres anys després es va reincorporar a la carrera judicial i va ser destinat a la Sala contenciosa administrativa de l'Audiència Provincial de Santa Cruz de Tenerife.
Va ascendir a la categoria de magistrat del Tribunal Suprem en 1979 i el 24 d'octubre de 1980 va ser designat pels vocals del primer Consell General del Poder Judicial per ocupar la presidència del mateix i del propi Tribunal Suprem, cessant de tots dos càrrecs el 29 d'octubre de 1985 en concloure el període del seu mandat.
A partir de 1986 va exercir com a magistrat a la Sala Tercera del Suprem i el 6 de maig d'aquest mateix any va decidir abandonar de nou la carrera judicial per presentar-se com a candidat per Madrid a les eleccions generals del 22 de juny pel Partit Reformista Democràtic, que liderava Miquel Roca i Junyent, però no va resultar triat. Des de llavors va exercir com a advocat i en 1989 va ser nomenat president de la comissió creada per l'Associació de la Premsa de Madrid per redactar un codi de conducta per a la professió periodística.
Casat amb Celia Santa Cecilia i amb cinc fills, està enterrat en la Cementiri de San Justo.

## Referències

* ↑ «Federico Carlos Sainz de Robles Rodríguez». Real Academia de la Historia [Consulta: 17 setembre 2018].
* ↑ «Murió Federico C. Sainz de Robles, testigo y cronista de la reciente historia de Madrid». El País, 28-11-1982 [Consulta: 17 setembre 2018].
# Rioja

«Rioja» té aquests significats:
* Espanya:
** La Rioja, comunitat autònoma uniprovincial d'Espanya
*** Vi de Rioja, elaborat a aquesta mateixa comunitat autònoma, al sud d'Àlaba (País Basc) i al sud-oest de Navarra
*** Riojà (dialecte), actual dialecte del castellà a la Rioja.
*** Riojà pre-castellà, varietat més occidental del romanç navarrès-aragonès
** Quadrilla de Laguardia - Rioja Alabesa, una quadrilla alabesa
** Rioja (Almeria), municipi de la província d'Almeria (Andalusia)
* Argentina:
** La Rioja (Argentina), ciutat argentina capital de la província homònima
*** Província de La Rioja (Argentina), província argentina
* Perú:
** Rioja (Perú), capital de la Província de Rioja al Perú
*** Província de Rioja, província del Departament de San Martín, al Perú
Viccionari
# Tiesj Benoot

Tiesj Benoot (Gant, 11 de març de 1994) és un ciclista belga, professional des del 2015 i actualment a l'equip Jumbo-Visma. En el seu palmarès destaca la Strade Bianche de 2018 i la Kuurne-Brussel·les-Kuurne de 2023.

## Palmarès

* 2012
** Vencedor d'una etapa al Keizer der Juniores
* 2013
** 1r al Tour de Moselle
** Vencedor d'una etapa a la Volta a la Comunitat de Madrid
** Vencedor d'una etapa a la Volta a Palència
* 2018
** 1r a la Strade Bianche
* 2019
** Vencedor d'una etapa a la Volta a Dinamarca
* 2020
** Vencedor d'una etapa a la París-Niça
* 2023
** 1r a la Kuurne-Brussel·les-Kuurne

### Resultats al Tour de França

* 2017. 20è de la classificació general
* 2018. No surt (5a etapa)
* 2019. 59è de la classificació general
* 2020. 75è de la classificació general
* 2021. Abandona (11a etapa)
* 2022. 36è de la classificació general
* 2023. 24è de la classificació general

### Resultats a la Volta a Espanya

* 2018. 95è de la classificació general

## Referències

* ↑ «Benoot signs two year deal with Team Jumbo-Visma». Team Jumbo-Visma. Team Oranje B.V., 07-12-2021 [Consulta: 27 març 2022].
* ↑ «Tiesj Benoot conquista su primera Strade Bianche bajo la lluvia». El Mundo Deportivo, 03-03-2018 [Consulta: 4 març 2018].
* ↑ Ryan, Barry. «Benoot surprises breakaway with late-race surge to win Kuurne-Brussel-Kuurne». Future plc, 26-02-2023. [Consulta: 26 febrer 2023].

## Enllaços externs

* Tiesj Benoot a ProCyclingStats
* Fitxa a sitiodeciclismo.net
* Fitxa a cyclebase.nlt
* Fitxa a museociclismo.it
# The Dark Angel

The Dark Angel és una pel·lícula estatunidenca dirigida per Sidney Franklin, estrenada el 1935.

## Argument

Kitty Vane, Alan Trent i Gerald Shannon han estat amics inseparables des d'infantesa. Kitty sempre ha sabut que es casarà amb un d'ells, però ha esperat fins al començament de la Primera Guerra Mundial abans de finalment escollir Alan; però aquest queda cec a les trinxeres durant una batalla.

## Repartiment

* Fredric March: Alan Trent
* Merle Oberon: Kitty Vane
* Herbert Marshall: Gerald Shannon
* Janet Beecher: Mrs. Shannon
* John Halliday: Sir George Barton
* Claud Allister: Lawrence Bidley
* Frieda Inescort: Ann West

## Premis i nominacions
### Premis

* Oscar a la millor direcció artística 1936 per Richard Day

### Nominacions

* Oscar a la millor actriu per Merle Oberon
* Oscar al millor so per Thomas T. Moulton